Ephedra
Ephedra je rod cvjetnica, grmova koji pripadaju diviziji Gnetofita, porodica Ephedraceae. Zanimljivo je da je to jedini rod monotipske porodice, a porodica je jedina u također monotipklom redu Ephedrales. Njegova ljekovita upotreba je dokumentirana prije pet hiljada godina u Kini, gdje je ova biljka poznata i po imenu „ma huang“. Kolonisti koji se pridržavaju mormonske religije u Sjedinjenim Državama naučili su o njenoj upotrebi prilikom uspostavljanja kontakta s autohtonim narodima ute (vidi Utah). Ove biljke se javljaju u sušnoj klimi, na ogromnom području koje uključuje Evropu, sjevernu Afriku, Aziju srednju i jugozapadnu, Sjevernu i Južnu Ameriku. Ephedraceee su prilagođene za izuzetno sušna područja, često rastu u visokim sunčanim staništima i javljaju se čak na 4000 m nadmorske visine na Andima i Himalajima. Efedre su šiboliki grmovi ili puzavice s člankovitim stabljikama. Listovi su im sitni i ljuskasti, a cvjetovi također sitni i neugledni, jednospolni, biljke većinom dvodomne. Neke vrste rasprostranjene su na istočnim Mediteranu od Slovenije do Sirije i Kurdistana. Najbolje uspijevaju na krečnjačim podlogama, a raste na kamenjaru, zidovima, šikarama i pjeskovitim obalnim područjima. Poznate su različite ljekovite primjene, uglavnom zbog činjenice da koncentrira velike količine efedrina. Njegova svojstva koriste se u pripremi dijetalnih proizvoda za smanjenje apetita i mogu uzrokovati ozbiljne nuspojave. U Sjedinjenim Državama, zabranjena je upotreba ekstrakata, kao lijeka 'Ephedra'.